CELEX: 62009TN0473
Language: lt
Date: 2009-11-26 00:00:00
Title: Byla T-473/09: 2009 m. lapkričio 26 d. pareikštas ieškinys byloje Matkompaniet prieš VRDT — DF World of Spices (KATOZ)

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/64
            
         2009 m. lapkričio 26 d. pareikštas ieškinys byloje Matkompaniet prieš VRDT — DF World of Spices (KATOZ)
   
   (Byla T-473/09)
   2010/C 24/113
   Kalba, kuria surašytas ieškinys: anglų
   
      Šalys
   
   
      Ieškovė: Matkompaniet AB (Burosas, Švedija), atstovaujama advokato J. Gulliksson
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: DF World of Spices GmbH (Dissen, Vokietija)
   
      Ieškovės reikalavimai
   
   
               —
            
            
               Panaikinti 2009 m. rugsėjo 9 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos (byla R 1023/2008-2) sprendimą.
            
         
               —
            
            
               Priteisti iš atsakovės bylinėjimosi išlaidas patirtas šiame ir ankstesniame procesuose.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „KATOZ“ 29 ir 30 klasių prekėms
   
      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis
   
      Prekių ženklas ar žymuo, kuriuo grindžiamas protestas: Vokietijoje registruotas vaizdinis prekių ženklas „KATTUS“ 29 ir 30 klasių prekėms
   
      Protestų skyriaus sprendimas: atmesti protestą
   
      Apeliacinės tarybos sprendimas: panaikinti Protestų skyriaus sprendimą
   
      Ieškinio pagrindai: Tarybos reglamento (EB) Nr. 207/2009 8 straipsnio 1 dalies b punkto pažeidimas, nes Apeliacinė taryba neteisingai manė, kad nagrinėjamus prekių ženklus galima supainioti.